Nyeste Skilderie af Kiøbenhavn, 1826-10-17
Indenlandske Efterretninger. En ny Vise i Anledning af den glædelige Begivenhed som tildrog sig for 50 Aar siden, daen Bondesøn fra Fyen, ved Navn Rasmus Christensen fra Nyerup, blev Student i Kjøbenhavn, hvor han siden ved Flid i Studeringer, ved Dyd og gode Sæder har tjent sig optil at blive Professor, Provst og Ridder m.m., som samme fornøyelige Vise indeholder. Synges efter den velbekjendte Melodie: Ung Adelsteen paa Thinge stod. Trykt i dette Aar, blev den 15 Oct, tilligemed flere lystelige Viser afsjungne i en meget talrig Forsamling paa Skydebanen, da en Jubelhøitid for Professor, Universitets bibliothekar, Regentsprovst, R. a. D. Rasmus Nyerup blev fejret. Festen begyndte med en Tale af Hædersmandens mangeaarige Ven, Hr. Conferentsraad R. a. D. Schlegel. Ved Prof. Nyrups Tilbagekomst til at Hjem, fandt han Regentsen illumineret, hans Navns Bogstaver, R. N. brændte under Gaardens bekiendte Træe, tilligemed følgende Ord af Cicero, Quid et jucundius senetute stipste sindtis uventutik, hvilke Ord af en af Nyerups Jevnaldrende, som ogsaa var nærværende ved Festen, ere saaledes fordanskede: "Hvad er behageligere end en Alderdom omgivet af en studerende Ungdom." De paa Gaarden samlede Studenter, endeel med Fakler i Hænderne, afsang en af Hr. Pastor Visby forfattet Sang. Mange af Jubeloldingens fra Skydebanens Forsamling ham ledsagende Venner blandede sig iblandt de Yngre, og alt aandede de hjerteligste Ønsker for den af Literatur og Fædreneland fortjente Mand, hvem Festen var helliget. Henved 40 Mandspersoner, som ved Skagens Byes Politieret vare tildømte, hver for sig at bøde i Helligbrøde 3 Lod Sølv, ere frikjendte ved Landsoverretten i Viborg, de 6 for Actors Tiltale og de øvrige for videre Tiltale, dog saa at de udrede Sagens Omkostninger hver med 1/2 Deel. Ligeledes er Arrestanten Jens Sørensen i Varde Arrest, der var tiltalt for et formeentlig mordisk Overfald, frikiendt for Actors videre Tiltale. Ved Nørre Herreds ExtraRet var den Tiltalte tilpligtet, efter lovlig Jnd stævning at aflægge saadan Eed: "jeg sværger herved at jeg ikke Aftenen den 17de, eller Natten imellem den 17de og 18de Marts 1826 har slaget, overfaldet og mishandlet Jakob Henriksen Basch af Veirup, noget i Vester for hans Huus, og ikke heller veed Noget, om hvem der har begaaet dette Overfald, og endelig at jeg ikke havde mit Gevæhr med paa Jagt den om forklarede Aften." Men trøster han sig ikke til saadan Eed at aflægge, burde han have sit Liv forbrudt, ved at halshugges og begraves paa Retterstedet m.v. Hr. Schack Køster begynder i Aalborg i Latinskolens Examens Sal sine sædvanlige Forelæsninger. J Jndbydelsen siger han Under Forsæde af en indsigtsfuld Fyrste, og ved Medvirkning af Landets dygtigste Mænd, fortsætter Selskabet for Naturlærens Udbredelse sin Virksomhed, efter den Plan som tidligst blev lagt til Grund. De naturvidenskabelige Forelæsninger, som ere befundne med Held at virke til Udbredelsen af nyttige Kundskaber, er det mig en Ære at være overdraget ogsaa her i Aalborg at holde; de ville omfatte den almindelige Naturlære, saavel dens chemiske, som mechaniske Deel, fremstillet paa en almeensattelig Maade og tydeliggjort ved Forsøg. Adgangen er aldeles frie, og staaer aaben for Enhver, som med Sands for aandelig Uddannelse, besjæles af Lyst til at benytte de Midler, som Tidsalderen tilbyder dette Maal. - Hensigten med Forelæsningerne er fornemmelig den, at tilfredsstille den ædle Videlyst, som ansporer ethvert tænkende Menneske til at søge Kundskab om Grundene til de Naturbegivenheder, som dagligen foregaae, og om det der betvinger Udfaldene af de Foretagender det beskjæftiger sig med. Uagtet der vel ikke umiddelbar vil blive virket belærende med Hensyn til enkelte af Livets Sysler, er det dog aabenbart, at den som bliver bekjendt med de Love hvorefter Naturkræfterne virke, vil kunne af denne Kundskab, i Forbindelse med tidligere erhvervet Jndsigt og Erfaring, gjøre frugtbringende Anvendelse i sin borgerlige Stilling